title: Decizia (UE) 2015/1687 a Parlamentului European din 29 aprilie 2015 privind descărcarea de gestiune pentru execuția bugetului Oficiului European de Poliție aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/342

      DECIZIA (UE) 2015/1687 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Oficiului European de Poliție aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Oficiului European de Poliție pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2013, însoțit de răspunsurile oficiului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Oficiului în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (5), în special articolul 43,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0080/2015),

         1.

            acordă directorului Oficiului European de Poliție descărcarea de gestiune pentru execuția bugetului oficiului aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Oficiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 290.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 121, 15.5.2009, p. 37.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia 2012/388/PESC a Consiliului din 16 iulie 2012 de modificare a Deciziei 2010/231/PESC privind adoptarea de măsuri restrictive împotriva Somaliei

text:
               17.7.2012

               RO

               Jurnalul Oficial al Uniunii Europene

               L 187/38

         DECIZIA 2012/388/PESC A CONSILIULUI
   din 16 iulie 2012
   de modificare a Deciziei 2010/231/PESC privind adoptarea de măsuri restrictive împotriva Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 aprilie 2010, Consiliul a adoptat Decizia 2010/231/PESC (1).

               (2)

               La 17 februarie 2012, Comitetul de sancțiuni al Consiliului de Securitate instituit în temeiul Rezoluției CSONU 751 (1992) privind Somalia („Comitetul de sancțiuni”) a actualizat lista persoanelor și a entităților cărora li se aplică măsurile restrictive.

               (3)

               La 22 februarie 2012, Consiliul de Securitate al Organizației Națiunilor Unite a adoptat RCSONU 2036 (2012) prin care s-a decis că statele membre iau măsurile necesare pentru a împiedica importul direct sau indirect de cărbune de lemn din Somalia, indiferent dacă acest cărbune provine sau nu din Somalia.

               (4)

               Decizia 2010/231/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   În Decizia 2010/231/PESC se introduce următorul articol:

      „Articolul 1a
      (1)   Se interzice importul direct sau indirect, achiziționarea sau transportul de cărbune de lemn din Somalia, indiferent dacă acest cărbune provine sau nu din Somalia.
      Uniunea adoptă măsurile necesare în vederea stabilirii produselor relevante cărora li se aplică prezenta dispoziție.
      (2)   Se interzice furnizarea, în mod direct sau indirect, de finanțare sau asistență financiară, precum și de servicii de asigurare și reasigurare, în legătură cu importul, achiziționarea sau transportul de cărbune de lemn din Somalia.”.

   Articolul 2
   Persoana care figurează în anexa la prezenta decizie se adaugă pe lista persoanelor prevăzută în secțiunea I din anexa la Decizia 2010/231/PESC.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 16 iulie 2012.

            Pentru Consiliu

            Președintele

         S. ALETRARIS

      (1)  JO L 105, 27.4.2010, p. 17.

      ANEXĂ

         Persoana menționată la articolul 2

      Jim’ale, Ali Ahmed Nur [alias: (a) Jim’ale, Ahmed Ali, alias: (b) Jim’ale, Ahmad Nur Ali, alias: (c) Jim’ale, Sheikh Ahmed, alis: (d) Jim’ale, Ahmad Ali, alias: (e) Jim’ale, Shaykh Ahmed Nur)
      Data nașterii: 1954. Locul nașterii: Eilbur, Somalia. Cetățenia: Somalia. Altă cetățenie: Djibouti Pașaport: A0181988 (Somalia), expirat la 23 ianuarie 2011. Loc: Djibouti, Republica Djibouti. Data desemnării de către ONU: 17 februarie 2012.
      Ali Ahmed Nur Jim’ale (Jim’ale) a deținut roluri de conducere în cadrul fostului Consiliu somalez al instanțelor islamice, cunoscut și sub denumirea de Uniunea instanțelor islamice somaleze, care a fost un element islamist radical. Elementele cele mai radicale ale Uniunii instanțelor islamice somaleze au format, în cele din urmă, grupul cunoscut sub denumirea de Al-Shabaab. În aprilie 2010, Comitetul Consiliului de Securitate al Organizației Națiunilor Unite instituit în conformitate cu Rezoluțiile 751 (1992) și 1907 (2009) privind Somalia și Eritreea („Comitetul pentru sancțiuni Somalia/Eritreea”) a inclus Al Shabaab pe o listă în vederea aplicării unor sancțiuni specifice. Comitetul a inclus Al-Shabaab pe listă ca fiind o entitate implicată în acte care amenință pacea, securitatea sau stabilitatea Somaliei în mod direct sau indirect, inclusiv în acte care reprezintă o amenințare pentru guvernul federal de tranziție somalez,dar fără a se limita la acestea.
      În conformitate cu raportul Grupului de monitorizare al Comitetului pentru sancțiuni Somalia/Eritreea (S/2011/433), Jim’ale este identificat drept un om de afaceri important, implicat în ciclul Al-Shabaab de comercializare a cărbunelui de lemn și a zahărului și care beneficiază de relații privilegiate cu Al-Shabaab.
      Jim’ale este identificat drept unul dintre principalii finanțatori ai Al-Shabaab și aderă la ideologia Al-Shabaab. Jim’ale a oferit finanțare și sprijin politic fundamentale pentru Hassan Dahir Aweys („Aweys”), care a fost, de asemenea, inclus pe lista Comitetului pentru sancțiuni Somalia/Eritreea. Se pare că, la jumătatea anului 2011, fostul adjunct al Al-Shabaab, emirul Muktar Robow, adopta în continuare poziții politice în cadrul organizației Al-Shabaab. Robow i-a implicat pe Aweys și Jim’ale într-un efort de promovare a obiectivelor lor comune și de consolidare a orientării lor globale în contextul rupturii din cadrul conducerii Al-Shabaab.
      În toamna anului 2007, Jim’ale a înființat în Djibouti o companie-paravan pentru activități extremiste, denumită „Investors Group”. Obiectivul pe termen scurt al grupului a fost să destabilizeze Somaliland, prin finanțarea de activități extremiste și achiziții de armament. Grupul a contribuit la contrabanda cu arme de calibru mic din Eritreea, prin Djibouti, în regiunea a 5-a din Etiopia, unde extremiștii primeau transportul. De la jumătatea anului 2008, Jim’ale a continuat să desfășoare activități în cadrul Investors Group.
      În septembrie 2010, Jim’ale a înființat ZAAD, o afacere care consta în transferuri de bani de la mobil la mobil, și a încheiat un contract cu Al-Shabaab pentru a face transferurile de bani mai anonime prin eliminarea necesității de a se identifica.
      De la sfârșitul anului 2009, Jim’ale deținea un fond hawala cunoscut, prin intermediul căruia colecta zakat, care era oferit grupului Al-Shabaab.


title: 2014/239/UE: Decizia Consiliului din 14 aprilie 2014 privind încheierea Acordului dintre Uniunea Europeană și Republica Azerbaidjan privind readmisia persoanelor aflate în situație de ședere ilegală

text:
               30.4.2014

               RO

               Jurnalul Oficial al Uniunii Europene

               L 128/15

         DECIZIA CONSILIULUI
   din 14 aprilie 2014
   privind încheierea Acordului dintre Uniunea Europeană și Republica Azerbaidjan privind readmisia persoanelor aflate în situație de ședere ilegală

      (2014/239/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2014/242/UE a Consiliului (1), Acordul dintre Uniunea Europeană și Republica Azerbaidjan privind readmisia persoanelor aflate în situație de ședere ilegală („acordul”) a fost semnat, în numele Uniunii Europene, sub rezerva încheierii sale la o dată ulterioară.

               (2)

               Acordul ar trebui să fie aprobat.

               (3)

               Acordul instituie un comitet mixt privind readmisia care urmează să își adopte propriul regulament de procedură. Este oportun să se prevadă o procedură simplificată pentru stabilirea poziției Uniunii în acest caz.

               (4)

               În conformitate cu articolele 1 și 2 din Protocolul nr. 21 privind poziția Regatului Unit și cea a Irlandei în ceea ce privește spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu le revin obligații în temeiul acesteia, iar decizia nu li se aplică.

               (5)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia, iar decizia nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Republica Azerbaidjan privind readmisia persoanelor aflate în situație de ședere ilegală.
   Textul acordului este atașat la prezenta decizie.
   Articolul 2
   Președintele Consiliului desemnează persoana sau persoanele împuternicite să efectueze, în numele Uniunii, notificarea prevăzută la articolul 23 alineatul (2) din acord, prin care se exprimă acordul Uniunii de a-și asuma obligații în temeiul acordului (2).
   Articolul 3
   Comisia, asistată de experți din statele membre, reprezintă Uniunea în cadrul Comitetului mixt privind readmisia instituit prin articolul 19 din acord.
   Articolul 4
   Poziția Uniunii în cadrul Comitetului mixt privind readmisia în ceea ce privește adoptarea regulamentului de procedură al Comitetului în temeiul articolului 19 alineatul (5) din acord se adoptă de către Comisie după consultarea unui comitet special desemnat de Consiliu.
   Articolul 5
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         A. TSAFTARIS

      (1)  A se vedea pagina 47 din prezentul Jurnal Oficial.

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: 2007/155/CE: Decizia Consiliului din 5 martie 2007 de modificare a Deciziei 2000/265/CE de adoptare a Regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea SISNET , infrastructura de comunicații în cadrul Schengen

text:
               8.3.2007

               RO

               Jurnalul Oficial al Uniunii Europene

               L 68/5

      DECIZIA CONSILIULUI

   din 5 martie 2007
   de modificare a Deciziei 2000/265/CE de adoptare a Regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea „SISNET”, infrastructura de comunicații în cadrul Schengen
   (2007/155/CE)
   CONSILIUL UNIUNII EUROPENE,
   având în vedere Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, în special articolul 2 alineatul (1) paragraful al doilea prima teză,
   întrucât:

               (1)

               Prin Decizia 1999/870/CE (1) și prin Decizia 2007/149/CE (2), secretarul general adjunct al Consiliului a fost autorizat să acționeze, în contextul integrării acquis-ului Schengen în cadrul Uniunii Europene, în calitate de reprezentant al anumitor state membre în vederea încheierii unor contracte de instalare și funcționare a infrastructurii de comunicații în cadrul Schengen („SISNET”), precum și în vederea gestionării acestor contracte, până la migrarea către o infrastructură de comunicații în sarcina Comunității Europene.

               (2)

               Obligațiile financiare care decurg din aceste contracte sunt suportate de un buget specific (denumit în continuare „bugetul SISNET”), care finanțează infrastructura de comunicații menționată în respectivele decizii ale Consiliului.

               (3)

               Noile state membre, în înțelesul Actului de aderare din 2003, cu excepția Ciprului, vor fi integrate în prima generație a Sistemului de Informații Schengen (SIS 1 +) la o dată care este stabilită de Consiliu, în conformitate cu articolul 3 alineatul (2) din Actul de aderare din 2003 (denumit în continuare „proiectul SISone4ALL”).

               (4)

               De la acea dată, respectivele state membre ar trebui să participe la buget.

               (5)

               Două state membre, Irlanda și Regatul Unit, care contribuie la bugetul SISNET, dar nu sunt conectate la Sistemul de Informații Schengen, nu ar trebui să participe la costurile suplimentare care decurg din proiectul SISone4ALL,

         DECIDE:
   Articolul 1
   Decizia 2000/265/CE (3) se modifică după cum urmează:

               1.

               Articolul 1 se înlocuiește cu următorul text:
               „Articolul 1
               (1)   În sensul prezentului Regulament financiar, prin buget se înțelege actul care prevede și autorizează, în prealabil, pentru fiecare exercițiu financiar, încasările și cheltuielile necesare pentru respectarea obligațiilor ce rezultă din contractele menționate în Decizia 1999/870/CE și în Decizia 2007/149/CE (4).
               (2)   În înțelesul prezentului Regulament financiar, referința la «SISNET» cuprinde infrastructura de comunicații în cadrul Schengen menționată în Decizia 1999/870/CE și în Decizia 2007/149/CE.

               2.

               Articolul 25 alineatul (1) se înlocuiește cu următorul text:
               „(1)   Venitul la buget constă din contribuțiile financiare din partea următoarelor state membre: Austria, Belgia, Republica Cehă, Danemarca, Estonia, Finlanda, Franța, Germania, Grecia, Irlanda, Italia, Letonia, Lituania, Luxemburg, Malta, Polonia, Portugalia, Regatul Unit, Slovacia, Slovenia, Spania, Suedia, Țările de Jos, Ungaria, precum și Norvegia și Islanda.”

               3.

               La articolul 26 se adaugă o nouă teză:
               „Costurile suplimentare rezultate din extinderea infrastructurii de comunicații la Republica Cehă, Estonia, Letonia, Lituania, Malta, Polonia, Slovacia, Slovenia și Ungaria nu sunt suportate de Irlanda sau de Regatul Unit.”

               4.

               La articolul 28 se adaugă un nou alineat:
               „(3)   Prin derogare de la alineatul (1) și fără a aduce atingere dispozițiilor articolului 49, Republica Cehă, Estonia, Letonia, Lituania, Malta, Polonia, Slovacia, Slovenia și Ungaria trebuie să își plătească contribuțiile inițiale în conformitate cu un calendar care urmează să fie stabilit de statele membre menționate la articolul 25.”

               5.

               Articolul 29 se modifică după cum urmează:

                           (a)

                           alineatele (2) și (3) se înlocuiesc cu următorul text:
                           „(2)   Toate contractele de acest tip a căror valoare estimativă atinge sau depășește pragurile stabilite prin Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (5) se încheie în conformitate cu dispozițiile respectivei directive (denumită în continuare «directiva privind achizițiile publice»).
                           (3)   Contractele a căror valoare estimativă nu depășește pragul stabilit prin directiva privind achizițiile publice pot fi încheiate prin acord direct. În astfel de cazuri, statele membre menționate la articolul 25 sunt cu toate acestea obligate, în măsura în care este posibil și prin toate mijloacele adecvate, să permită furnizorilor care ar putea să furnizeze bunurile și serviciile în cauză să concureze.

                           (b)

                           alineatul (5) se înlocuiește cu următorul text:
                           „(5)   Procedurile de ofertare, de selecție, precum și criteriile de atribuire a contractelor se stabilesc și se desfășoară în conformitate cu dispozițiile directivei privind achizițiile publice, astfel cum au fost completate de dispozițiile prezentului Regulament financiar.”

               6.

               Articolul 37 paragraful al cincilea se înlocuiește cu următorul text:
               „Comitetul consultativ ia toate măsurile pentru a asigura adoptarea avizelor prin consens. În cazul în care nu este posibilă obținerea consensului, Comitetul consultativ adoptă avizele prin majoritatea simplă a reprezentanților săi. Este necesar un cvorum de 19 pentru ca procedura să fie valabilă. În eventualitatea unui balotaj, președintele are votul decisiv.”

               7.

               La articolul 39, litera (a) se înlocuiește cu următorul text:

                           „(a)

                           toate contractele de furnizare de bunuri sau prestări de servicii propuse, inclusiv studii, a căror valoare estimată atinge sau depășește pragul prevăzut de directiva privind achizițiile publice;”.

               8.

               Articolul 43 alineatul (4) se înlocuiește cu următorul text:
               „(4)   Acordarea garanției este obligatorie în cazul în care valoarea contractului în cauză atinge sau depășește pragul stabilit de directiva privind achizițiile publice.”

               9.

               La articolul 49, litera (c) se înlocuiește cu următorul text:

                           „(c)

                           ajustarea contribuțiilor statelor menționate la articolul 25, în vederea stabilirii cotei din costurile aferente instalării inițiale a SISNET ce urmează a fi plătită de către celălalt stat. Acest procentaj se calculează pe baza cotei de resurse TVA plătite de celălalt stat la totalul resurselor TVA ale Comunităților Europene, aferent exercițiilor financiare anterioare în care au fost suportate cheltuielile de instalare a SISNET. În cazul în care nu sunt disponibile date privind resursele TVA, ajustarea contribuțiilor se calculează pe baza cotei fiecărui stat membru respectiv din PIB-ul total al tuturor statelor membre menționate la articolul 25. Contribuția procentuală face obiectul unei «note de credit» către statele menționate la articolul 25, pentru o sumă pro rata la cota ce le revine, calculată în conformitate cu dispozițiile articolului 26. Celelalte state pot opta între alocarea sumei în cauză la cota-parte pe care o au în buget sau solicitarea rambursării sumei.”

         Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 5 martie 2007.

            Pentru Consiliu

            Președintele

         F.-W. STEINMEIER

      (1)  JO L 337, 30.12.1999, p. 41.

      (2)  JO L 66, 6.3.2007, p. 19.

      (3)  JO L 85, 6.4.2000, p. 12. Decizie, astfel cum a fost modificată ultima dată prin Decizia 2003/171/CE (JO L 69, 13.3.2003, p. 25).

      (4)  JO L 66, 6.3.2007, p. 19.”

      (5)  JO L 134, 30.4.2004, p. 114. Directivă, astfel cum a fost modificată ultima dată prin Directiva 2006/97/CE a Consiliului (JO L 363, 20.12.2006, p. 107).”;


title: 2014/4/UE: Decizia Băncii Centrale Europene din 22 octombrie 2013 privind dispoziții tranzitorii pentru aplicarea rezervelor minime obligatorii de către Banca Centrală Europeană în urma introducerii euro în Letonia (BCE/2013/41)

text:
               8.1.2014

               RO

               Jurnalul Oficial al Uniunii Europene

               L 3/9

      DECIZIA BĂNCII CENTRALE EUROPENE

   din 22 octombrie 2013
   privind dispoziții tranzitorii pentru aplicarea rezervelor minime obligatorii de către Banca Centrală Europeană în urma introducerii euro în Letonia
   (BCE/2013/41)
   (2014/4/UE)
   COMITETUL EXECUTIV AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 19.1 și articolul 46.2 prima liniuță,
   având în vedere Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor minime obligatorii de către Banca Centrală Europeană (1),
   având în vedere Regulamentul (CE) nr. 1745/2003 al Băncii Centrale Europene din 12 septembrie 2003 privind aplicarea rezervelor minime obligatorii (BCE/2003/9) (2),
   având în vedere Regulamentul (CE) nr. 2532/98 al Consiliului din 23 noiembrie 1998 cu privire la atribuțiile Băncii Centrale Europene în materie de sancțiuni (3),
   având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (4), în special articolul 5 alineatul (1) și articolul 6 alineatul (4),
   având în vedere Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (5),
   întrucât:

               (1)

               Ca urmare a adoptării monedei euro de către Letonia la 1 ianuarie 2014, instituțiile de credit și sucursalele instituțiilor de credit situate în Letonia vor fi supuse obligației de constituire a rezervelor minime obligatorii începând cu această dată.

               (2)

               Integrarea acestor entități în sistemul rezervelor minime obligatorii al Eurosistemului necesită adoptarea unor dispoziții tranzitorii pentru a asigura integrarea armonioasă a acestora, fără crearea unor sarcini disproporționate pentru instituțiile de credit din statele membre a căror monedă este euro, inclusiv Letonia.

               (3)

               Articolul 5 din Statutul Sistemului European al Băncilor Centrale și al Băncii Centrale Europene implică faptul că BCE, sprijinită de băncile centrale naționale, culege informațiile statistice necesare, fie de la autoritățile naționale competente, fie direct de la agenții economici, și în scopul de a asigura efectuarea la timp a pregătirilor necesare în domeniul statisticii în vederea adoptării euro de către un stat membru,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, termenii „instituție”, „obligație de constituire a rezervelor minime obligatorii”, „perioadă de aplicare” și „bază de calcul a rezervelor minime obligatorii” au același înțeles ca în Regulamentul (CE) nr. 1745/2003 (BCE/2003/9).
   Articolul 2
   Dispoziții tranzitorii pentru instituțiile situate în Letonia
   (1)   Prin derogare de la articolul 7 din Regulamentul (CE) nr. 1745/2003 (BCE/2003/9), se stabilește o perioadă de aplicare tranzitorie cuprinsă între 1-14 ianuarie 2014 pentru instituțiile situate în Letonia.
   (2)   Baza de calcul a rezervelor minime obligatorii pentru fiecare instituție situată în Letonia pentru perioada de aplicare tranzitorie se definește pe baza elementelor din bilanțul instituției respective la 31 octombrie 2013. Instituțiile situate în Letonia raportează baza de calcul a rezervelor minime obligatorii către Latvijas Banka în conformitate cu mecanismul BCE de raportare a statisticilor monetare și bancare, astfel cum este definit în Regulamentul (UE) nr. 1071/2013 (BCE/2013/33). Instituțiile situate în Letonia care beneficiază de derogarea prevăzută la articolul 9 alineatul (1) din Regulamentul (UE) nr. 1071/2013 (BCE/2013/33) determină baza de calcul a rezervelor minime obligatorii pentru perioada de aplicare tranzitorie pe baza bilanțului acestora la 30 septembrie 2013.
   (3)   Cu privire la perioada de aplicare tranzitorie, rezervele minime obligatorii ale unei instituții situate în Letonia sunt calculate de către aceasta sau de către Latvijas Banka. Partea care calculează rezervele minime obligatorii transmite aceste calcule celeilalte părți, acordându-i acesteia o perioadă de timp suficientă pentru a le verifica și a transmite revizuirile. Rezervele minime obligatorii calculate, inclusiv orice revizuiri ale acestora, se vor confirma de cele două părți până la 10 decembrie 2013 cel târziu. În cazul în care partea care a primit notificarea nu confirmă valoarea rezervelor minime obligatorii până la 10 decembrie 2013, se consideră că aceasta a acceptat ca valoarea calculată să se aplice pentru perioada de aplicare tranzitorie.
   (4)   Articolul 3 alineatele (2)-(4) se aplică mutatis mutandis instituțiilor situate în Letonia astfel încât, pentru perioadele de aplicare inițiale, aceste instituții să poată deduce din bazele de calcul ale rezervelor minime obligatorii orice elemente de pasiv datorate unor instituții din Letonia, chiar dacă, la momentul la care sunt calculate rezervele minime obligatorii, aceste instituții nu figurează pe lista instituțiilor care sunt supuse obligației de constituire a rezervelor minime obligatorii de la articolul 2 alineatul (3) din Regulamentul (CE) nr. 1745/2003 (BCE/2003/9).
   Articolul 3
   Dispoziții tranzitorii pentru instituțiile situate în alte state membre a căror monedă este euro
   (1)   Existența unei perioade de aplicare tranzitorii pentru instituțiile situate în Letonia nu afectează perioada de aplicare prevăzută pentru instituțiile situate în alte state membre a căror monedă este euro, stabilită în temeiul articolului 7 din Regulamentul (CE) nr. 1745/2003 (BCE/2003/9).
   (2)   Instituțiile situate în alte state membre a căror monedă este euro pot decide să deducă din baza de calcul a rezervelor minime obligatorii, pentru perioadele de aplicare de la 11 decembrie 2013 la 14 ianuarie 2014 și de la 15 ianuarie la 11 februarie 2014, orice elemente de pasiv datorate unor instituții situate în Letonia, chiar dacă, la momentul la care sunt calculate rezervele minime obligatorii, aceste instituții nu figurează pe lista instituțiilor care sunt supuse obligației de constituire a rezervelor minime obligatorii de la articolul 2 alineatul (3) din Regulamentul (CE) nr. 1745/2003 (BCE/2003/9).
   (3)   Instituțiile situate în alte state membre a căror monedă este euro care doresc să deducă elemente de pasiv datorate unor instituții situate în Letonia calculează rezervele minime obligatorii, pentru perioadele de aplicare de la 11 decembrie 2013 la 14 ianuarie 2014 și de la 15 ianuarie la 11 februarie 2014, pe baza bilanțului acestora la 31 octombrie și, respectiv, 30 noiembrie 2013 și raportează informațiile statistice în conformitate cu partea 1 din anexa III la Regulamentul (UE) nr. 1071/2013 (BCE/2013/33), considerând instituțiile situate în Letonia ca fiind deja supuse regimului rezervelor minime obligatorii al BCE.
   Aceasta nu aduce atingere obligației instituțiilor de a raporta informațiile statistice pentru perioadele respective în conformitate cu tabelul 1 din anexa I la Regulamentul (UE) nr. 1071/2013 (BCE/2013/33), considerând în continuare instituțiile situate în Letonia ca bănci situate în „restul lumii”.
   Tabelele se raportează în conformitate cu procedurile și termenele stabilite în Regulamentul (UE) nr. 1071/2013 (BCE/2013/33).
   (4)   Pentru perioadele de aplicare care încep în decembrie 2013, ianuarie și februarie 2014, instituțiile situate în alte state membre a căror monedă este euro care beneficiază de derogarea prevăzută la articolul 9 alineatul (1) din Regulamentul (UE) nr. 1071/2013 (BCE/2013/33) și care doresc să deducă elemente de pasiv datorate unor instituții situate în Letonia calculează rezervele minime obligatorii pe baza bilanțului la 30 septembrie 2013 și raportează informațiile statistice în conformitate cu partea 1 din anexa III la Regulamentul (UE) nr. 1071/2013 (BCE/2013/33), considerând instituțiile situate în Letonia ca fiind deja supuse regimului rezervelor minime obligatorii al BCE.
   Aceasta nu aduce atingere obligației instituțiilor de a raporta informațiile statistice pentru perioadele respective în conformitate cu tabelul 1 din anexa I la Regulamentul (UE) nr. 1071/2013 (BCE/2013/33), considerând în continuare instituțiile situate în Letonia ca bănci situate în „restul lumii”.
   Informațiile statistice se raportează în conformitate cu procedurile și termenele stabilite în Regulamentul (UE) nr. 1071/2013 (BCE/2013/33).
   Articolul 4
   Intrare în vigoare și aplicare
   (1)   Prezenta decizie se adresează Latvijas Banka, instituțiilor situate în Letonia și instituțiilor situate în alte state membre a căror monedă este euro.
   (2)   Prezenta decizie intră în vigoare la 1 noiembrie 2013.
   (3)   În absența unor dispoziții specifice în prezenta decizie, se aplică dispozițiile Regulamentului (CE) nr. 1745/2003 (BCE/2003/9) și ale Regulamentului (UE) nr. 1071/2013 (BCE/2013/33).

      Adoptată la Frankfurt pe Main, 22 octombrie 2013.

            Președintele BCE

         Mario DRAGHI

      (1)  JO L 318, 27.11.1998, p. 1.

      (2)  JO L 250, 2.10.2003, p. 10.

      (3)  JO L 318, 27.11.1998, p. 4.

      (4)  JO L 318, 27.11.1998, p. 8.

      (5)  JO L 297, 7.11.2013, p. 1.


title: Decizia (UE) 2016/1551 a Parlamentului European din 28 aprilie 2016 privind închiderea conturilor Autorității Europene pentru Valori Mobiliare și Piețe pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/322

         DECIZIA (UE) 2016/1551 A PARLAMENTULUI EUROPEAN
   din 28 aprilie 2016
   privind închiderea conturilor Autorității Europene pentru Valori Mobiliare și Piețe pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Valori Mobiliare și Piețe pentru exercițiul financiar 2014,

               —

               având în vedere Raportul Curții de Conturi privind conturile anuale ale Autorității Europene pentru Valori Mobiliare și Piețe pentru exercițiul financiar 2014, însoțit de răspunsul autorității (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a autorității în ceea ce privește execuția bugetară pentru exercițiul financiar 2014 (05584/2016 – C8-0088/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A8-0096/2016),

               1.

               ia act de conturile anuale finale ale Autorității Europene pentru Valori Mobiliare și Piețe care sunt prezentate în anexa la raportul Curții de Conturi;

               2.

               aprobă închiderea conturilor Autorității Europene pentru Valori Mobiliare și Piețe pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Autorității Europene pentru Valori Mobiliare și Piețe, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 255.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 84.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2013/279/PESC: Decizia EUPOL AFGANISTAN/1/2013 a Comitetului politic și de securitate din 4 iunie 2013 de prelungire a mandatului șefului Misiunii de Poliție a Uniunii Europene în Afganistan (EUPOL AFGANISTAN)

text:
               12.6.2013

               RO

               Jurnalul Oficial al Uniunii Europene

               L 160/14

      DECIZIA EUPOL AFGANISTAN/1/2013 A COMITETULUI POLITIC ȘI DE SECURITATE

   din 4 iunie 2013
   de prelungire a mandatului șefului Misiunii de Poliție a Uniunii Europene în Afganistan (EUPOL AFGANISTAN)
   (2013/279/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/279/PESC a Consiliului din 18 mai 2010 privind Misiunea de Poliție a Uniunii Europene în Afganistan (EUPOL AFGANISTAN) (1), în special articolul 10 alineatul (1),
   întrucât:

               (1)

               În temeiul Deciziei 2010/279/PESC, Comitetul politic și de securitate este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și a conducerii strategice ale Misiunii de Poliție a Uniunii Europene în Afganistan (EUPOL AFGANISTAN), inclusiv decizia de numire a șefului misiunii.

               (2)

               La 27 mai 2013, Consiliul a adoptat Decizia 2013/240/PESC (2) de prelungire a duratei EUPOL AFGANISTAN până la 31 decembrie 2014.

               (3)

               La 10 iulie 2012, Comitetul politic și de securitate a adoptat Decizia EUPOL AFGANISTAN/1/2012 (3) privind numirea domnului Karl Åke ROGHE în calitate de șef al Misiunii EUPOL AFGANISTAN pentru perioada 1 august 2012-31 mai 2013.

               (4)

               La 29 mai 2013, Înaltul Reprezentant al Uniunii pentru afaceri externe și politica de securitate a propus prelungirea mandatului domnului Karl Åke ROGHE în calitate de șef al Misiunii EUPOL AFGANISTAN pentru perioada 1 iunie 2013-31 decembrie 2014,

         ADOPTĂ PREZENTA DECIZIE:
   Articolul 1
   Mandatul domnului Karl Åke ROGHE în calitate de șef al Misiunii de Poliție a Uniunii Europene în Afganistan (EUPOL AFGANISTAN) se prelungește până la 31 decembrie 2014.
   Articolul 2
   Prezenta decizie intră în vigoare la 1 iunie 2013.

      Adoptată la Bruxelles, 4 iunie 2013.

            Pentru Comitetul politic și de securitate

            Președintele

         O. SKOOG

      (1)  JO L 123, 19.5.2010, p. 4.

      (2)  JO L 141, 28.5.2013, p. 44.

      (3)  JO L 208, 3.8.2012, p. 17.


title: 2007/549/CE: Decizia Consiliului din 16 iulie 2007 de modificare a Acordului intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea asistenței comunitare prin cadrul financiar multianual pentru perioada 2008-2013, în conformitate cu Acordul de parteneriat ACP-CE revizuit, precum și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE

text:
               3.8.2007

               RO

               Jurnalul Oficial al Uniunii Europene

               L 202/35

      DECIZIA CONSILIULUI

   din 16 iulie 2007
   de modificare a Acordului intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea asistenței comunitare prin cadrul financiar multianual pentru perioada 2008-2013, în conformitate cu Acordul de parteneriat ACP-CE revizuit, precum și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE
   (2007/549/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul de parteneriat dintre membrii grupului țărilor din Africa, zona Caraibelor și Pacific, pe de o parte, și Comunitatea Europeană și statele sale membre, pe de altă parte, acord semnat la Cotonou la data de 23 iunie 2000 (1), revizuit și semnat la Luxemburg la data de 25 iunie 2005 (2) (denumit în continuare „Acordul de parteneriat ACP-CE revizuit”),
   având în vedere Acordul intern dintre reprezentanții guvernelor statelor membre, reuniți în cadrul Consiliului, privind finanțarea asistenței comunitare prin cadrul financiar multianual pentru perioada 2008-2013, în conformitate cu Acordul de parteneriat ACP-CE revizuit, precum și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE (denumit în continuare „acordul intern”) (3), în special articolul 1 alineatul (7) și articolul 8 alineatul (4),
   având în vedere Actul de aderare din 2005 (4), în special articolul 6 alineatul (11),
   având în vedere propunerea Comisiei,
   întrucât:

               (1)

               În conformitate cu articolul 6 alineatul (11) din Actul de aderare din 2005, Bulgaria și România au aderat automat la acordul intern cu începere de la data aderării.

               (2)

               În conformitate cu articolul 1 alineatul (7) din acordul intern, alocarea contribuțiilor menționate la alineatul (2) litera (a) din respectivul articol, care reprezintă în prezent doar estimări ale sumelor corespunzătoare în cazurile Bulgariei și României, trebuie modificată printr-o decizie a Consiliului dacă un nou stat aderă la UE.

               (3)

               În conformitate cu articolul 8 alineatul (4) din acordul intern, ponderările prevăzute la alineatul (2) din respectivul articol, care reprezintă în prezent doar estimări ale voturilor în cazurile Bulgariei și României, trebuie modificate printr-o decizie a Consiliului dacă un nou stat aderă la UE.

               (4)

               Contribuțiile și ponderările ar trebui să fie confirmate,

         DECIDE:
   Articolul 1
   Prin prezenta decizie se confirmă cheia contribuțiilor și contribuțiile Bulgariei și României la cel de-al zecelea Fond European de Dezvoltare, astfel cum sunt prevăzute la articolul 1 alineatul (2) litera (a) din acordul intern, precum și voturile care le revin în cadrul Comitetului Fondului European de Dezvoltare, astfel cum sunt prevăzute la articolul 8 alineatul (2) din acordul intern.
   Articolul 2
   Acordul intern se modifică prin prezenta decizie astfel:

               1.

               Din tabelul prevăzut la articolul 1 alineatul (2) litera (a), parantezele rotunde și asteriscul prevăzut după termenii „Bulgaria” și „România”, precum și nota de subsol „(*) Suma estimată” se elimină.

               2.

               Din tabelul prevăzut la articolul 8 alineatul (2) se elimină următoarele:

                           (a)

                           parantezele rotunde și asteriscul consecutiv termenilor „Bulgaria” și „România”, precum și parantezele drepte din coloana a doua a acelorași rânduri;

                           (b)

                           nota de subsol „(*) Număr estimat de voturi”;

                           (c)

                           rândul „Total UE-25”, „999”;

                           (d)

                           parantezele rotunde și asteriscul, precum și parantezele drepte din rândul „Total UE-27 (*)”, „[1 004]”.

               (3)

               Alineatul (3) al articolului 8 se înlocuiește cu următorul text:
               „Comitetul Fondului European de Dezvoltare hotărăște cu majoritate calificată de 724 de voturi din 1 004, exprimându-și votul în favoare, cu participarea a cel puțin 14 state membre. Minoritatea de blocare este de 281 de voturi.”

         Articolul 3
   Prezenta decizie intră în vigoare la data adoptării sale.

      Adoptată la Bruxelles, 16 iulie 2007.

            Pentru Consiliu

            Președintele

         J. SILVA

      (1)  JO L 317, 15.12.2000, p. 3. Acord, astfel cum a fost modificat ultima dată prin Decizia nr. 1/2006 a Consiliului de Miniștri al ACP-CE (JO L 247, 9.9.2006, p. 22).

      (2)  Decizia Consiliului din 21 iunie 2005 privind semnarea, în numele Comunității Europene, a Acordului de modificare a Acordului de parteneriat ACP-CE (JO L 209, 11.8.2005, p. 26).

      (3)  JO L 247, 9.9.2006, p. 32.

      (4)  JO L 157, 21.6.2005, p. 203.


title: 2008/808/CE,Euratom: Decizia Consiliului din 20 octombrie 2008 de numire a unui membru austriac în cadrul Comitetului Economic și Social European

text:
               22.10.2008

               RO

               Jurnalul Oficial al Uniunii Europene

               L 279/19

      DECIZIA CONSILIULUI

   din 20 octombrie 2008
   de numire a unui membru austriac în cadrul Comitetului Economic și Social European
   (2008/808/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/524/CE, Euratom a Consiliului (1),
   având în vedere propunerea Guvernului austriac,
   având în vedere avizul Comisiei,
   întrucât un post de membru în cadrul Comitetului Economic și Social European a devenit vacant ca urmare a demisiei doamnei Eva BELABED,
   DECIDE:
   Articolul 1
   Domnul Christoph LECHNER, Leitender Sekretär und Abteilungsleiter für Verfassungsrecht und Allgemeine und Internationale Sozialpolitik der Kammer für Arbeiter und Angestellte für Niederösterreich, este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Luxemburg, 20 octombrie 2008.

            Pentru Consiliu

            Președintele

         J.-L. BORLOO

      (1)  JO L 207, 28.7.2006, p. 30.